**Vyhodnotenie činnosti** **Žiackeho školského parlamentu**

 **v školskom roku 2022/2023**

 V školskom roku 2022/2023 pracoval Žiacky školský parlament pri  Základnej škole Andreja Sládkoviča Sliač ôsmy rok. Je iniciatívnym a pomocným orgánom vyjadrujúcim záujmy žiakov v oblasti výchovy a vzdelávania. Členovia sú žiaci 4.- 9. ročníka, ktorí boli zvolení priamou voľbou v kmeňovej triede. Činnosť ŽŠP sa riadi podľa štatútu, ktorý bol vypracovaný a schválený členmi na ustanovujúcej schôdzi. Na základe návrhov žiakov bol vypracovaný plán činnosti. Žiacky školský parlament zasadá 1x mesačne ( v prípade potreby častejšie).

 Žiacky školský parlament sa podieľa na organizovaní akcií pre žiakov celej školy. Počas Týždňa dobrovoľníctva 16. 09. – 23. 09. 2022 sa konala zbierka pre charitu Sliač, kde žiaci všetkých tried nosili zachovalé ošatenie, prípadne trvácne potraviny, ktoré boli následne odovzdané sliačskej charite.

Zbierka Ponožkový október bola zameraná na pomoc pre ľudí bez domova. Vyzbieralo sa okolo 30 párov ponožiek, ktoré sa zaslali danej organizácii. V októbri sme zhotovili a poslali pozdravy bývalým pracovníkom školy pri príležitosti „ Mesiaca úcty k straším“. V decembri Vianočné pozdravy pre bývalých zamestnancov. V novembri sme zorganizovali Súťaž o najkrajšiu jesennú výzdobu triedy. Na začiatku decembra ŽŠP pomáhal pri rozdávaní mikulášskych balíčkov žiakom školy. Za pomoci ŽŠP sa konala dobrovoľná zbierka Zabaľ kúsok lásky do krabičky, kde žiaci školy nosili drogériu, slané, sladkosti, čaje, kávy... pre osamelých ľudí v meste.

V decembri sa zároveň konali vianočné školské trhy, kde žiaci parlamentu najprv napiekli v školskej kuchynke medovníky a zároveň doma pripravili rôzne vianočné pozdravy, ozdoby, pečivo, ktoré predávali na trhoch v škole. Výnos z trhov bol 160,10€

V mesiaci január sa konala súťaž o najzaujímavejšiu zimnú fotografiu:1.miesto: Sofia Povražníková, 2.miesto Alica Kalmáneková, 3.miesto Jakub Dobrovič, ostatní boli ocenení sladkou odmenou.

Vo februári žiaci ŽŠP pripravili pre žiakov školy krásne schránky v tvare srdca, do ktorých mohli v priebehu 1 týždňa hádzať valentínske pozdravy a darčeky anonymne. Nakoniec p. riaditeľka dala do krabíc Milka čokoládky, ktoré rozdávali všetkým žiakom školy.

 Zbierka Hodina deťom prebiehala od 21.3.2023, odoslali sme spolu 286,35€

V marci sa konala aj Burza kníh 28.-29.3., kde žiaci, ktorí doniesli knihy si zároveň mohli odkúpiť knihu za symbolickú cenu a zvyšné knihy poputovali do školskej knižnice. Výťažok z predaja kníh bol 14€, ktorý zostal v pokladni ŽŠP.

Niektorí žiaci sa zapojili do aktivity na podporu ľudí s Downovým syndromom tým, že si dňa 21.3. obuli farebné ponožky.

31.3. deň pred 1.4. sa žiaci a ŽŠP rozhodli prísť do školy pre zábavu v pyžamách.

Žiaci ŽŠP si zobrali na starosť polievanie kvetov v chodbách v školy a podľa rozpisu každú stredu po vyučovaní spolu s predsedníčkou ich chodili polievať. Zároveň si dali služby čistenia priestoru medzi jedálňou a kruhovým objazdom, kde každý deň po vyučovaní zbierali odpadky. Zapojili sa do separácie PET fliaš vyrobením krabice, ktorá bola umiestnená vo vstupe B bloku, s možnosťou výmeny v potravinách a získania finančných prostriedkov pre ŽŠP.

Pri príležitosti Dňa narcisov 20.4.2023 sme prišli v žltých tričkách. Deň Zeme sme si pripomenuli v tričkách vyrobených školou a mestom a zároveň sa žiaci zúčastnili dobrovoľnej akcie pri čistení mesta v sobotu dňa 22.4.2023

 Na hodinách VYV, THD, ETV žiaci pripravili darčeky ku Dňu matiek. Hlasovali sme za Detský čin roka. V máji sa konalo stretnutie s pani primátorkou, ktorá nás poprosila o spoluprácu s mestom a následne sa žiačky ŽŠP realizovali pri mestskej akcii - Deň detí, kde pomáhali pri športových disciplínach a zároveň účinkovali v divadelných predstaveniach v rámci Rozprávkového lesa. 13.6.2023 prišli žiaci do školy bez školských tašiek. Mohli si priniesť pomôcky v čomkoľvek inom. Za nápaditosť, kde priniesli pomôcky v koryte, kočíku, kolíske, bratom, hrnci, vedre atď. bolo ocenených 35 žiakov.

28.6.2023 zahrali divadielko v troch materských školách v meste s témou separácie odpadu s cieľom naučiť deti im blízkym spôsobom správne triediť odpad a aby následne deti viedli k tomu svojich rodičov.

 Aj v tomto školskom roku prebiehala „Súťaž o najkrajšiu triedu“. Kritériá bodovania

motivovali žiakov k tomu, aby si skrášľovali svoje triedy a dbali na poriadok.

Poradie tried: 1. miesto – 7.A

 2. miesto – 8.B

 3. miesto – 7.B

 4. miesto – 6.B, 9.A

 5. miesto – 6.A,8.A

 6. miesto – 7.C

 7. miesto – 5.A

 8. miesto - 5.B

 9. miesto - 9.B

 Poslaním žiackeho školského parlamentu je aj pomáhať pri riešení priestupkov žiakov voči školskému poriadku,  usmerňovať nevhodné správanie v škole a mimo nej a svojou činnosťou vylepšovať vzájomné vzťahy medzi žiakmi a učiteľmi.

 Žiaci jednotlivých tried sa naučili aktívne pracovať a zapájať sa do organizovania

akcií pre svojich spolužiakov. Triedy, ktorým záležalo na čo najlepšom umiestnení v „Súťaži o najkrajšiu triedu“, usmerňovali svojich spolužiakov dodržiavať poriadok v učebniach..

V Sliači 28.06.2023 Mgr. Elena Plichtová

 Mgr. Marcela Homolová